2018. gada 29. maijā Noteikumi Nr. 304

Rīgā (prot. Nr. 26 13. §)

**Grozījumi Ministru kabineta 2007. gada 3. jūlija noteikumos Nr. 458 "Komersantu – darbiekārtošanas pakalpojumu sniedzēju – licencēšanas un uzraudzības kārtība"**

Izdoti saskaņā ar

Bezdarbnieku un darba meklētāju atbalsta

 likuma 4. panta sesto daļu

Izdarīt Ministru kabineta 2007. gada 3. jūlija noteikumos Nr. 458 "Komersantu – darbiekārtošanas pakalpojumu sniedzēju – licencēšanas un uzraudzības kārtība" (Latvijas Vēstnesis, 2007, 108. nr.; 2009, 38. nr.; 2011, 125. nr.; 2013, 129., 189. nr.; 2016, 205. nr.; 2018, 5. nr.) šādus grozījumus:

1. Aizstāt noteikumu tekstā vārdus "aģentūras amatpersona" (attiecīgā locījumā) ar vārdu "aģentūra" (attiecīgā locījumā).

2. Papildināt 1. punktu aiz vārdiem "(turpmāk – licence)" ar vārdiem "tajā skaitā Eiropas Nodarbinātības dienestu tīkla (*EURES*) (turpmāk – *EURES*) dalībnieka statusu".

3. Aizstāt 3. punktā vārdus "pilnvarota aģentūras amatpersona" ar vārdiem "izveidota komisija triju aģentūras amatpersonu sastāvā".

4. Svītrot 9.2. apakšpunktu.

5. Svītrot 10.2. apakšpunktu.

6. Svītrot 24.8. apakšpunktu.

7. Papildināt noteikumus ar III1 nodaļu šādā redakcijā:

"**III1. *EURES* dalībnieka statuss**

28.1 Licences saņēmējs ir tiesīgs sniegt pakalpojumus atbilstoši Eiropas Parlamenta un Padomes 2016. gada 13. aprīļa Regulai (ES) 2016/589 par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – regula Nr. 2016/589), ja aģentūra ir piešķīrusi licences saņēmējam *EURES* dalībnieka statusu un tas ir iekļauts aģentūras tīmekļvietnē publicētajā reģistrā.

28.2 Lēmumu par *EURES* dalībnieka statusa piešķiršanu, atteikumu piešķirt *EURES* dalībnieka statusu, *EURES* dalībnieka statusa apturēšanu un anulēšanu pieņem aģentūras direktora izveidota komisija triju aģentūras amatpersonu sastāvā.

28.3 *EURES* dalībnieka statusu piešķir, ja komersants:

28.31. atbilst licences saņēmējam izvirzītajām prasībām;

28.32. darbiekārtošanas pakalpojumu sniegšanā nepiemēro šo noteikumu 26. punktā minēto izņēmumu un nenosaka darba meklētājiem maksu par nepieciešamajiem izdevumiem darbiekārtošanas pakalpojumu saņemšanai;

28.33. atbilst regulas Nr. 2016/589 11. panta 3. punktā un I pielikumā noteiktajiem minimālajiem atbilstības kritērijiem.

28.4 Licences saņēmējs, kas vēlas iegūt *EURES* dalībnieka statusu, iesniedz aģentūrā iesniegumu *EURES* dalībnieka statusa piešķiršanai. Iesniegumā:

28.41. norāda komersanta firmu, reģistrācijas numuru, juridisko un darbības vietas adresi, tālruņa numuru, tīmekļvietnes adresi un elektroniskā pasta adresi;

28.42. norāda regulas Nr. 2016/589 12. panta 4. punktā minētos kontaktpunktus;

28.43. norāda pieejamo pašapkalpošanās tīmekļvietni, kurā darba meklētāji un darba devēji var saņemt informāciju par regulas Nr. 2016/589 12. panta 2. punktā minētajiem pakalpojumiem;

28.44. apliecina, ka spēj un apņemas pildīt regulas Nr. 2016/589 I pielikumā noteiktos minimālos atbilstības kritērijus;

28.45. apliecina, ka apņemas veikt visus pienākumus, kas saskaņā ar regulu Nr. 2016/589 ir noteikti *EURES* dalībniekam.

28.5 Iesniegumam par *EURES* dalībnieka statusa piešķiršanu pievieno dokumenta projektu, no kura izriet, ka darba meklētājs, parakstot vai apstiprinot tiešsaistē šo dokumentu, piekritīs iesniegt komersantam kā *EURES* dalībniekam savu dzīvesgaitas aprakstu (CV) un pieteikuma vēstuli, kā arī būs informēts par to, kādā veidā darba meklētājs varēs aktualizēt un atsaukt savus datus.

28.6 Lēmumu par *EURES* dalībnieka statusa piešķiršanu vai lēmumu par atteikumu piešķirt *EURES* dalībnieka statusu, ja nav ievērotas šajos noteikumos minētās prasības, aģentūra atbilstoši Administratīvā procesa likumam pieņem mēneša laikā pēc pretendenta iesnieguma saņemšanas.

28.7 Triju darbdienu laikā pēc lēmuma pieņemšanas par *EURES* dalībnieka statusa piešķiršanu aģentūra savā tīmekļvietnē publicē informāciju par *EURES* dalībnieka statusa piešķiršanu un informē *EURES* Eiropas Koordinācijas biroju par pieņemto lēmumu.

28.8 Lēmumu par atteikumu piešķirt *EURES* dalībnieka statusu pieņem, ja licences saņēmējs:

28.81. neatbilst šajos noteikumos *EURES* dalībniekam noteiktajām prasībām;

28.82. sniedzis nepatiesas vai maldinošas ziņas;

28.83. atkārtoti pēc aģentūras pieprasījuma nav iesniedzis šo noteikumu prasībām atbilstošus dokumentus vai ziņas.

28.9 Lēmumā par atteikumu piešķirt *EURES* dalībnieka statusu, ja nav ievērotas šo noteikumu prasības, norāda atteikuma iemeslu un to, ka licences saņēmējam pēc atteikuma iemeslu novēršanas ir tiesības atkārtoti iesniegt dokumentus *EURES* dalībnieka statusa piešķiršanai. Triju darbdienu laikā pēc attiecīgā lēmuma pieņemšanas aģentūra par to rakstveidā paziņo komersantam.

28.10 Ja mēneša laikā no licences saņēmēja iesnieguma saņemšanas dienas aģentūra nepieprasa papildu informāciju un dokumentus, nepieņem un nepaziņo lēmumu par licences izsniegšanu vai par atteikumu to izsniegt, uzskatāms, ka *EURES* dalībnieka statuss ir piešķirts.

28.11 Sniedzot pakalpojumus *EURES* dalībnieka statusā, licences saņēmējam ir:

28.111. šo noteikumu 24.1., 24.2., 24.3., 24.4., 24.5., 24.7., 24.8., 24.9., 24.11., 24.13., 24.14 un 24.15. apakšpunktā un 24.1 punktā noteiktie pienākumi;

28.112. regulas Nr. 2016/589 12. panta 2., 3. un 6. punktā, 13. un 15. pantā, 18. panta 1. un 3. punktā, 20. panta 1. un 2. punktā, 21. panta 3. un 5. punktā, 22. panta 1. punktā, 23., 24. un 26. pantā, kā arī 27. panta 1. un 2. punktā noteiktie pienākumi;

28.113. līdz nākamā pusgada pirmā mēneša divdesmit piektajam datumam jāiesniedz aģentūrā regulas Nr. 2016/589 32. panta 1. punktā minētā informācija, aizpildot aģentūras tīmekļvietnē publicēto pārskata veidlapu par *EURES* pakalpojumu sniegšanu;

28.114. jānodrošina personāla dalība regulas Nr. 2016/589 8. panta 1. punkta "a" apakšpunkta "iii" punktā minētajos apmācību programmas moduļos.

28.12 *EURES* dalībniekam ir tiesības saņemt regulas Nr. 2016/589 8. panta 1. punkta "a" apakšpunkta "iv" punktā un 9. panta 6. punktā minēto atbalstu."

8. Papildināt noteikumus ar 31.1 punktu šādā redakcijā:

"31.1 Īstenojot tā licences saņēmēja uzraudzību, kas sniedz pakalpojumus *EURES* dalībnieka statusā, aģentūra papildus pārbauda tā darbības atbilstību šo noteikumu 28.3 un 28.11 punktā minētajām prasībām."

9. Papildināt noteikumus ar 37.1 punktu šādā redakcijā:

"37.1 *EURES* dalībnieka statuss tiek apturēts, ja licences saņēmējam šo noteikumu 37. punktā minētajos gadījumos ir apturēta licences darbība. Aģentūrai ir tiesības pieņemt lēmumu par *EURES* dalībnieka statusa apturēšanu, ja licences saņēmējs, sniedzot pakalpojumus *EURES* dalībnieka statusā, nepilda šo noteikumu 28.11 punktā minētos *EURES* dalībnieka pienākumus vai neatbilst šo noteikumu 28.33. apakšpunktā minētajām prasībām un nerada būtisku apdraudējumu vai kaitējumu darba meklētāja likumīgajām interesēm. *EURES* dalībnieka statusa apturēšanas laikā *EURES* dalībnieks ir tiesīgs veikt tikai tās darbības, kas nepieciešamas pārkāpuma novēršanai. Pēc pārkāpuma novēršanas aģentūra lemj par *EURES* dalībnieka statusa atjaunošanu."

10. Izteikt 38.2. un 38.3. apakšpunktu šādā redakcijā:

"38.2. licences saņēmējs ir sniedzis nepatiesas vai maldinošas ziņas, lai saņemtu licenci vai *EURES* dalībnieka statusu;

38.3. licences saņēmējs nepilda šo noteikumu 24. un 24.1 punktā minētos licences saņēmēja pienākumus vai šo noteikumu 28.11 punktā minētos *EURES* dalībnieka pienākumus, ja licences saņēmējs sniedz pakalpojumus *EURES* dalībnieka statusā, un rada būtisku apdraudējumu vai kaitējumu darba meklētāja likumīgajām interesēm;".

11. Izteikt 38.7. apakšpunktu šādā redakcijā:

"38.7. no pārskatiem par darbiekārtošanas pakalpojumu sniegšanu un, ja licences saņēmējam piešķirts *EURES* dalībnieka statuss, pārskatiem par *EURES* pakalpojumu sniegšanu secināms, ka darbiekārtošanas pakalpojumi netiek sniegti vismaz vienu gadu;".

12. Papildināt noteikumus ar 38.1 punktu šādā redakcijā:

"38.1 Aģentūra pieņem lēmumu par *EURES* dalībnieka statusa anulēšanu, ja:

38.11. atbilstoši šo noteikumu 38. punktam licences saņēmējam anulēta licence;

38.12. licences saņēmējs neatbilst šo noteikumu 28.32. apakšpunktā minētajai prasībai;

38.13. licences saņēmējs aģentūras lēmumā par *EURES* dalībnieka statusa apturēšanu noteiktajā termiņā nav novērsis konstatētos pārkāpumus;

38.14. aģentūra konstatē, ka *EURES* pakalpojumu sniegšana ir pārtraukta uz laiku, ilgāku par gadu, vai izbeigta;

38.15. no pārskatiem par *EURES* pakalpojumu sniegšanu secināms, ka *EURES* pakalpojumi netiek sniegti vismaz vienu gadu;

38.16. licences saņēmējs iesniedzis iesniegumu ar lūgumu anulēt *EURES* dalībnieka statusu."

13. Izteikt 40. punktu šādā redakcijā:

"40. Lēmumu par licences darbības apturēšanu, lēmumu par *EURES* dalībnieka statusa darbības apturēšanu, lēmumu par licences anulēšanu vai lēmumu par *EURES* dalībnieka statusa anulēšanu aģentūra triju darbdienu laikā pēc lēmuma pieņemšanas rakstiski paziņo licences saņēmējam."

14. Izteikt 41. punkta otro teikumu šādā redakcijā:

"Licences un *EURES* dalībnieka statusa apturēšana vai anulēšana neatbrīvo licences un *EURES* dalībnieka statusa saņēmēju no pienākuma novērst pārkāpumus vai atlīdzināt radītos zaudējumus."

15. Izteikt 45. punktu šādā redakcijā:

"45. Lēmumu par licences izsniegšanu, *EURES* dalībnieka statusa piešķiršanu, atteikumu izsniegt licenci, atteikumu piešķirt *EURES* dalībnieka statusu, licences darbības apturēšanu, *EURES* dalībnieka statusa apturēšanu, licences anulēšanu vai *EURES* dalībnieka statusa anulēšanu var apstrīdēt, iesniedzot attiecīgu iesniegumu aģentūras direktoram. Aģentūras direktora lēmumu var pārsūdzēt tiesā Administratīvā procesa likumā noteiktajā kārtībā."

Ministru prezidents Māris Kučinskis

Labklājības ministrs Jānis Reirs